# data[].attributes.body
Handelspraksis rettet mod børn og unge, eller hvor børn og unge er særligt sårbare over for den pågældende handelspraksis, skal være udformet med særlig hensyntagen til børns og unges naturlige godtroenhed og manglende erfaring og kritiske sans, som bevirker, at de er lettere at påvirke og nemmere at præge, jf. dog stk. 3.

# data[].attributes.body
Handelspraksis rettet mod børn og unge under 18 år må ikke direkte eller indirekte opfordre til vold eller anden farlig eller hensynsløs adfærd eller på utilbørlig måde benytte sig af vold, frygt eller overtro som virkemidler.

Stk. 2 Handelspraksis rettet mod børn og unge under 18 år må ikke indeholde omtale af, billeder af eller henvisninger til rusmidler, herunder alkohol.

# data[].attributes.body
Formålet med markedsføringsloven er at beskytte børn og unge mod misinformation og krænkende billeder. Børn og unge har en stor indflydelse på deres families økonomiske valg, og da de ofte har mange penge til rådighed, har politikerne krævet en vis standard og integritet i reklamer rettet mod dem.

# data[].attributes.body
Handelspraksis rettet mod børn kan være svær at definere. Her er det afgørende selve indholdet. Det kan altså ikke udelukkes at børn og unge kan påvirkes af markedsføring.
Ved vurdering af handelspraksis rettet mod børn og unge, vil det indgå om den er tiltænkt små børn eller teenagere, idet teenagere antages at være mere kritiske og realistiske i deres vurdering af de oplysninger, de får, end små børn er.

Overtrædelse af § 11 kan medføre straf.

# data[].attributes.attachment_link.title
Se reklamen: Her går CULT langt over grænsen

# data[].attributes.attachment_link.description
Forbrugerombudsmanden har politianmeldt Cult A/S til politiet for at bruge vold som virkemiddel i en reklamefilm rettet mod børn og unge. Se reklamen er på siden.

# data[].attributes.body
I november 2011 politianmeldte Forbrugerombudsmanden Cult for overtrædelse af markedsføringslovens § 8, stk. 2. Cult havde markedsført deres produkt i en reklame rettet mod børn og unge, der indirekte opfordrede unge til at bruge vold og anvendte vold som virkemiddel på en utilbørlig måde. Domstolen var enig med Forbrugerombudsmanden og afsagde for første gang en dom i en sag om vold i reklamer. Retten lagde vægt på at:

Filmen reklamerede for et produkt, der lovligt kan købes og drikkes af børn.

Filmen kunne ses af børn – både på Cults egen hjemmeside og på sociale medier som YouTube.

Hovedpersonen i filmen var mindreårig.

Cult burde have indset – uanset at Cults målgruppe var de 18-25-årige – at reklamefilmen også var rettet mod børn og unge.

Filmen opfordre indirekte til vold og anden kriminel og hensynsløs adfærd, og at den gjorde brug af vold som virkemiddel på en utilbørlig måde.